KOMMISSIONENS BESLUTNING

af 30. november 2009

om opstilling af miljøkriterier for tildeling af Fællesskabets miljømærke til gulvbelægninger af tekstil

(meddelt under nummer K(2009) 9523)

(EØS-relevant tekst)

(2009/967/EF)

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Europa-Parlamentets og Rådets forordning (EF) nr. 1980/2000 af 17. juli 2000 om en revideret ordning for tildeling af et EF-miljømærke (1), særlig artikel 6, stk. 1, andet afsnit,

efter høring af Den Europæiske Unions Miljømærkenævn, og

ud fra følgende betragtninger:

I forordning (EF) nr. 1980/2000 fastsættes det, at Fællesskabets miljømærke kan tildeles et produkt, som besidder egenskaber, der giver det mulighed for i væsentlig grad at bidrage til forbedringer i forbindelse med vigtige miljøforhold.

Forordning (EF) nr. 1980/2000 foreskriver, at der for hver produktgruppe fastsættes specifikke miljømærkekriterier på grundlag af kriterier udarbejdet af Den Europæiske Unions Miljømærkenævn.

VEDTAGET FØLGENDE BESLUTNING:

Artikel 1

Gulvbelægninger af tekstil (gulvtæpper) defineres som gulvbelægninger sædvanligvis af vævet, strikket eller tuftet materiale, der ofte fastgøres med stifter eller hæfteklammer eller med lim. Løse måtter og småtæpper er ikke omfattet. Beslutningen finder ikke anvendelse på vægbeklædninger eller belægninger til udendørs brug.

Denne produktgruppe omfatter ikke tekstiler behandlet med biocidholdige produkter, undtagen hvor de biocidholdige produkter er optaget i bilag IA til Europa-Parlamentets og Rådets direktiv 98/8/EF (2), og hvor det biocidholdige produkt er godkendt til den pågældende brug i overensstemmelse med bilag V til direktiv 98/8/EF.

Artikel 2

For at få tildelt EF-miljømærket i henhold til forordning (EF) nr. 1980/2000 skal en gulvbelægning af tekstil være omfattet af produktgruppen »gulvbelægninger af tekstil« som defineret i artikel 1 i denne beslutning og skal opfylde de miljøkriterier, som er fastsat i bilaget til denne beslutning.

Artikel 3

Miljøkriterierne for produktgruppen »gulvbelægninger af tekstil« og de krav til vurdering og verifikation, der er knyttet til disse kriterier, gælder i fire år efter meddelelsen af denne beslutning.

Artikel 4

Til administrative formål tildeles produktgruppen »gulvbelægninger af tekstil« kodenummeret »34«.

Artikel 5

Denne beslutning er rettet til medlemsstaterne.

(1) EFT L 237 af 21.9.2000, s. 1.

(2) EFT L 123 af 24.4.1998, s. 1.

BILAG

GENERELLE FORHOLD

Formålet med kriterierne

Disse kriterier har især til formål:

— at mindske påvirkningen af levesteder og de tilhørende ressourcer

— at mindske energiforbruget

— at mindske udledningen af giftige og andre forurenende stoffer i miljøet

— at mindske brugen af farlige stoffer i materialer og i de færdige produkter

— at fremme sikkerhed og eliminere sundhedsrisici i de umiddelbare omgivelser

— at tilvejebringe oplysninger, som giver forbrugeren mulighed for at anvende produktet på en effektiv måde, således at den samlede påvirkning af miljøet mindskes.

Kriterierne er fastsat på niveauer, der fremmer mærkning af belægninger produceret med lav miljøbelastning.

Krav ved vurdering og verifikation

De specifikke krav, som anvendes ved vurdering og verifikation, er angivet ved hvert kriterium.

Denne produktgruppe omfatter gruppen »tæpper« defineret som »gulvbelægning bestående af vævet, strikket eller tuffet materiale, der ofte fastgøres med stifter eller hæfteklammer eller med lim«.

Beslutningen finder ikke anvendelse på vægbeklædninger eller belægninger til udendørs brug. Løse måtter og småtæpper er ikke omfattet.

Definitionen af produktgruppen gulvbelægninger af tekstil er i overensstemmelse med DIN ISO 2424.

Den europæiske branche for gulvbelægninger af tekstil fastlægger sit tekniske standpunkt i Det Europæiske Standardiseringsorgan CEN/TC 134.

Den funktionelle enhed, som input og output sættes i relation til, er 1 m2 af det færdige produkt.

Der kan eventuelt anvendes andre testmetoder end dem, der er anført ved de enkelte kriterier, hvis disse accepteres som ligeværdige af det ansvarlige organ, der skal vurdere ansøgningen.

Når det er muligt, skal prøvningen udføres af laboratorier, som er officielt akkrediteret eller opfylder de almindelige krav i den europæiske standard EN ISO 17025.

De ansvarlige organer kan om nødvendigt kræve underbyggende dokumentation og foretage uafhængig verifikation.

KRITERIER FOR GULVBELÆGNINGER AF TEKSTIL

1. RÅVARER

Generelle krav til materialet

Det materiale, der anvendes til fremstilling af produktet, må ikke indeholde stoffer eller produkter, som på ansøgningstidspunktet er tildelt eller kan tildeles en eller flere af følgende risikosætninger:

R23 (Giftig ved indånding) R24 (Giftig ved hudkontakt) R25 (Giftig ved indtagelse) R26 (Meget giftig ved indånding) R27 (Meget giftig ved hudkontakt) R28 (Meget giftig ved indtagelse) R39 (Fare for varig alvorlig skad på helbred) R40 (Mulighed for kræftfremkaldende effekt) R42 (Kan give overfølsomhed ved indånding) R43 (Kan give overfølsomhed ved kontakt med huden) R45 (Kan fremkalde kræft) R46 (Kan forårsage arvelige genetiske skader) R48 (Alvorlig sundhedsfare ved længere tids påvirkning) R49 (Kan fremkalde kræft ved indånding) R50 (Meget giftig for organismer, der lever i vand) R51 (Giftig for organismer, der lever i vand) R52 (Skadelig for organismer, der lever i vand) R53 (Kan forårsage uønskede langtidsvirkninger i vandmiljøet) R60 (Kan skade forplantningsevnen) R61 (Kan skade barnet under graviditeten) R62 (Mulighed for skade på forplantningsevnen) R63 (Mulighed for skade på barnet under graviditeten) R68 (Mulighed for varig skade på helbred)

Disse risikosætninger er fastsat i Rådets direktiv 67/548/EØF af 27. juni 1967 om tilnærmelse af lovgivning om klassificering, emballering og etikettering af farlige stoffer (1) (direktivet om farlige stoffer) med senere ændringer, jf. Europa-Parlamentets og Rådets direktiv 1999/45/EF (2) (direktivet om farlige præparater).

Som alternativ kan klassificeringen ske i henhold til Europa-Parlamentets og Rådets forordning (EF) nr. 1272/2008 af 16. december 2008 om klassificering, mærkning og emballering af stoffer og blandinger og om ændring og ophævelse af direktiv 67/548/EØF og 1999/45/EF og om ændring af forordning (EF) nr. 1907/2006 (3). I så fald må der ikke tilsættes råmaterialerne stoffer eller præparater, som på ansøgningstidspunktet er tildelt eller kan tildeles en eller flere af følgende risikosætninger: H300, H301, H310, H311, H317, H330, H331, H334, H351, H350, H340, H350i, H400, H410, H411, H412, H413, H360F, H360D, H361f, H361d, H360FD, H361fd, H360Fd, H360Df, H341, H370, H372.

Vurdering og verifikation: Ansøgeren skal tilvejebringe en kemisk analyse af stoffets art og sammensætning samt afgive en erklæring om overensstemmelsen med ovenstående kriterier.

1.1. Tekstilfibre — kemiske stoffer

Hvis der er tale om genbrug af fibre, finder kriterierne i dette afsnit ikke anvendelse. Hvad tilstedeværelsen af farlige stoffer angår, finder de i kriterium 1 »Generelle krav til materialet« anførte krav anvendelse.

I dette afsnit er der fastsat særlige kriterier for fibre af uld, polyamid, polyester og polypropylen.

Uldbehandling

a) Det samlede indhold af følgende stoffer må ikke overstige 0,5 ppm: Stof CAS-nr. γ-hexachlorocyclohexan(lindan) 319-84-6 α-hexachlorcyclohexan 319-85-7 β-hexachlorocyclohexan 58-89-9 δ-hexachlorocyclohexan 319-86-8 Aldrin 309-00-2 Dieldrin 60-57-1 Endrin 72-20-8 p,p'-DDT 50-29-3 p,p'-DDD 72-54-8

b) Det samlede indhold af følgende stoffer må ikke overstige 2 ppm: Stof CAS-nr. Propetamphos 31218-83-4 Diazinon 333-41-5 Dichlofenthion 97-17-6 Fenchlorphos 299-84-3 Chlorpyriphos 2921-88-2 Chlorfenvinphos 470-90-6 Ethion 563-12-2 Pirimiphos-methyl 29232-93-7

c) Det samlede indhold af følgende stoffer må ikke overstige 0,5 ppm: Stof CAS-nr. Chyhalothrin 68085-85-8 Cybermethrin 52315-07-8 Deltamethrin 52918-63-5 Fenvalerat 51630-58-1 Flumethrin 69770-45-2

d) Det samlede indhold af følgende stoffer må ikke overstige 2 ppm: Stof CAS-nr. Diflubenzuron 35367-38-5 Triflumuron 64628-44-0 Dicyclanil 112636-83-6

Kravene (som anført i litra a), b), c) og d) og opfyldt hver for sig) skal ikke opfyldes, hvis det kan dokumenteres, hvilke landmænd der har produceret mindst 75 % af de pågældende uld- eller keratinfibre, og disse landmænd erklærer, at de ovennævnte stoffer ikke har været anvendt på de pågældende marker eller dyr.

Vurdering og verifikation: Ansøgeren skal enten tilvejebringe den ovennævnte dokumentation eller en testrapport på baggrund af følgende testmetode: IWTO Draft Test Method 59. Hvis det anvendte tekstilmateriale har fået tildelt EU's miljømærke for tekstilprodukter, er kravene opfyldt. Ansøgeren skal kun tilvejebringe fyldestgørende dokumentation.

Polyamidfibre

N2O-emissionen til luft fra monomer-fremstilling, udtrykt som et årligt gennemsnit, må ikke overstige 10 g pr. kg færdige polyamid-6-fibre eller 50 g pr. kg producerede polyamid-6,6-fibre.

Vurdering og verifikation: Ansøgeren skal tilvejebringe udførlig dokumentation og/eller testrapporter, der viser overensstemmelse med dette kriterium, samt en overensstemmelseserklæring. Hvis det anvendte tekstilmateriale har fået tildelt EU's miljømærke for tekstilprodukter, er kravene opfyldt. Ansøgeren skal kun tilvejebringe fyldestgørende dokumentation.

Polyester

a) Mængden af antimon i polyesterfibrene må ikke overstige 260 ppm. Når der ikke er anvendt antimon, kan ansøgeren anføre »indeholder ikke antimon« (eller tilsvarende tekst) ud for det miljømærkede produkt.

b) VOC-emissionen ved polymerisation og fiberproduktion af polyester, målt på de procestrin, hvor den forekommer, herunder også diffus emission, må ikke overstige 1,2 g pr. kg produceret polyestermasse udtrykt som et årligt gennemsnit. (Ved VOC forstås organiske forbindelser med et damptryk på 0,01 kPa eller derover ved 293,15 K eller en tilsvarende flygtighed under anvendelsesbetingelserne).

Vurdering og verifikation: I forbindelse med litra a) skal ansøgeren enten tilvejebringe en erklæring om, at stoffet ikke er anvendt, eller en testrapport på baggrund af følgende testmetode: Direkte bestemmelse ved atomabsorptionsspektrometri. Denne test skal udføres på de rå fibre inden vådbehandling. I forbindelse med litra b) skal ansøgeren tilvejebringe udførlig dokumentation og/eller testrapporter, der viser overensstemmelse med dette kriterium, samt en overensstemmelseserklæring. Hvis det anvendte tekstilmateriale har fået tildelt EU's miljømærke for tekstilprodukter, er kravene opfyldt. Ansøgeren skal kun tilvejebringe fyldestgørende dokumentation.

Polypropylen

a) Pigmenter baseret på bly må ikke anvendes. Vurdering og verifikation: Ansøgeren skal tilvejebringe en erklæring om, at de ikke anvendes.

b) NOX- og SO2-emissioner fra produktionen af PP (monomer-fremstilling, polymerisation og granulering) må ikke overstige følgende grænser: NOX: 12 kg/ton PP SO2: 11 kg/ton PP Vurdering og verifikation: Fiberproducenten skal måle eller udregne mængden af NOX og SO2 udsendt i løbet af PP-produktionen og afgive en erklæring om, at kriteriet er overholdt. Ansøgeren skal kun tilvejebringe fyldestgørende dokumentation.

1.2. Bagsidematerialer

Hvad tilstedeværelsen af farlige stoffer angår, finder de i kriterium 1 »Generelle krav til materialet« anførte krav anvendelse.

Skumgummi (naturlig eller syntetisk latex og polyurethan)

Bemærkning: De følgende kriterier behøver kun at være opfyldt, hvis mere end 5 % af tæppets samlede vægt består af latexskum.

a) Ekstrahérbare tungmetaller: Koncentrationen af følgende metaller må ikke overstige følgende værdier: Stof Grænseværdi (ppm) antimin 0,5 arsenik 0,5 bly 0,5 cadmium 0,1 chrom 1,0 kobolt 0,5 kobber 2,0 nikkel 1,0 kviksølv 0,02 Vurdering og verifikation: Ansøgeren skal tilvejebringe en testrapport, som anvender følgende testmetode: Formalet prøve ekstraheres efter DIN 38414-S4, L/S = 10. Filtrering på 0,45 μm filter. Analyse ved atomemissionsspektroskopi med induktivt koblet plasma (ICP-AES) eller med hydrid- eller kolddampteknik.

b) Flygtige organiske forbindelser (4) (VOC): Koncentrationen af VOC må ikke overstige 0,5 mg/m3. Vurdering og verifikation: Ansøgeren skal tilvejebringe en testrapport, som anvender følgende testmetode: Klimakammermetoden (chamber test) med DIN ISO 16000-6 med henblik på udtagning og analyse af luftprøver.

c) Metalkompleksfarvestoffer: Metalkompleksfarvestoffer, der er baseret på kobber, bly, chrom eller nikkel, må ikke anvendes. Vurdering og verifikation: Ansøgeren skal tilvejebringe en erklæring om, at de ikke anvendes.

d) Chlorphenoler: Chlorphenoler (og salte og estere heraf) må ikke findes i koncentrationer over 0,1 ppm — bortset fra mono- og di-chlorerede phenoler (og salte og estere heraf), der ikke må overstige 1 ppm. Vurdering og verifikation: Ansøgeren skal tilvejebringe en testrapport, som anvender følgende testmetode: Formaling af en prøve på 5 g, ekstraktion af chlorphenolet eller dets natriumsalt. Analyse ved gaskromatografi (GC), påvisning ved massespektrometri eller ECD.

e) Butadien: Butadienkoncentrationen må ikke overstige 1 ppm. Vurdering og verifikation: Ansøgeren skal tilvejebringe en testrapport, som anvender følgende testmetode: Formaling og afvejning af prøve. Prøveudtagning af head space. Analyse ved gaskromatografi og flammeioniseringsdetektor.

f) Nitrosaminer: Koncentrationen af N-nitrosaminer må ikke overstige 0,001 mg/m3 målt efter klimakammermetoden (chamber test). Vurdering og verifikation: Ansøgeren skal tilvejebringe en testrapport, som anvender følgende testmetode: Klimakammermetoden med udtagning og analyse af luftprøver ifølge Hauptverband der gewerblichen Berufsgenossenschaften ZH ISO 1/120.23 (eller tilsvarende).

Skumgummi (kun for polyurethan)

a) Organisk tin: Tin i organisk form (tin bundet til et carbonatom) må ikke anvendes. Vurdering og verifikation: Ansøgeren skal tilvejebringe en erklæring om, at de ikke anvendes.

b) Opskumningsmidler: Der må ikke benyttes CFC, HCFC, HFC eller methylenchlorid som opskumningsmidler eller hjælpestoffer til opskumning. Vurdering og verifikation: Ansøgeren skal tilvejebringe en erklæring om, at disse opskumningsmidler ikke anvendes.

Vulkaniseret skum

Vulkaniseret skum må ikke anvendes som bagsidebelægning.

Vurdering og verifikation: Ansøgeren skal erklære, at vulkaniseret skum ikke anvendes.

Formaldehyd

Koncentrationen af formaldehyd må ikke overstige 30 ppm målt efter EN ISO 14184-1. Alternativt må den ikke overstige 0,01 mg/m3 målt efter klimakammermetoden.

Vurdering og verifikation: Ansøgeren skal tilvejebringe en testrapport på basis af følgende testmetode: EN ISO 14184-1. Prøve på 1 g opvarmes med 100 g vand til 40 °C i 1 time. Formaldehyd i ekstraktet analyseres fotometrisk med acetylacetone.

Alternativt kan klimakammermålinger af emissionerne anvendes: ENV 13419-1 sammen med EN ISO 16000-3 eller VDI 3484-1 med henblik på udtagning og analyse af luftprøver.

2. PRODUKTION AF ALLE MATERIALER

Hvad tilstedeværelsen af farlige stoffer angår, finder de i kriterium 1 »Generiske materialekrav« anførte krav anvendelse.

Ansøgeren skal også overholde følgende specifikke krav:

Flammehæmmere

Kun flammehæmmere, der er kemisk bundet i polymerfibrene eller til fiberoverfladen (reaktive flammehæmmere), må benyttes i produktet. Hvis de anvendte flammehæmmere har fået tildelt en eller flere af nedenstående risikosætninger, bør disse flammehæmmere ændre deres kemiske struktur, idet de tilsættes produktet, så de ikke mere bør klassificeres med nogen af disse fareangivelser (højst 0,1 % af flammehæmmeren må bibeholde sine oprindelige egenskaber i det behandlede garn eller stof).

R40 (Mulighed for kræftfremkaldende effekt) R45 (Kan fremkalde kræft) R46 (Kan forårsage arvelige genetiske skader) R49 (Kan fremkalde kræft ved indånding) R50 (Meget giftig for organismer, der lever i vand) R51 (Giftig for organismer, der lever i vand) R52 (Skadelig for organismer, der lever i vand) R53 (Kan forårsage uønskede langtidsvirkninger i vandmiljøet) R60 (Kan skade forplantningsevnen) R61 (Kan skade barnet under graviditeten) R62 (Mulighed for skade på forplantningsevnen) R63 (Mulighed for skade på barnet under graviditeten) R68 (Mulighed for varig skade på helbred)

Disse risikosætninger er fastsat i direktiv 67/548/EØF.

Som alternativ kan klassificeringen foretages i henhold til forordning (EF) nr. 1272/2008. I så fald må råmaterialerne ikke tilsættes stoffer eller præparater, som på ansøgningstidspunktet er tildelt eller kan tildeles en eller flere af følgende faresætninger: H351, H350, H340, H350i, H400, H410, H411, H412, H413, H360F, H360D, H361f, H361d, H360FD, H361fd, H360Fd, H360Df og H341.

Flammehæmmere, der kun fysisk er blandet i polymerfibrene eller i tekstilcoating (additive flammehæmmere), må ikke anvendes.

Vurdering og verifikation: Ansøgeren skal tilvejebringe en erklæring om, at der ikke er anvendt additive flammehæmmere, og anføre de eventuelle, anvendte reaktive flammehæmmere og dokumentere (f.eks. med sikkerhedsdatablade) og/eller afgive erklæringer om, at de anvendte flammehæmmere opfylder ovennævnte kriterium.

Plastblødgøringsmidler

Hvis der anvendes nogen form for plastblødgøringsmidler under fremstillingsprocessen, er det kun phthalater, der på ansøgningstidspunktet er risikovurderet og ikke klassificeret med nedenstående risikosætninger (eller en kombination heraf), som må anvendes:

R50 (Meget giftig for organismer, der lever i vand) R51 (Giftig for organismer, der lever i vand) R52 (Skadelig for organismer, der lever i vand) R53 (Kan forårsage uønskede langtidsvirkninger i vandmiljøet) R60 (Kan skade forplantningsevnen) R61 (Kan skade barnet under graviditeten) R62 (Mulighed for skade på forplantningsevnen)

Disse risikosætninger er fastsat i direktiv 67/548/EØF.

Som alternativ kan klassificeringen foretages i henhold til forordning (EF) nr. 1272/2008. I så fald må råmaterialerne ikke tilsættes stoffer eller præparater, som på ansøgningstidspunktet er tildelt eller kan tildeles en eller flere af følgende faresætninger: H400, H410, H411, H412, H413, H360F, H360D, H361f, H361d, H360FD, H361fd, H360Fd, H360Df.

Derudover er DNOP (di-n-octylphthalat), DINP (di-isononylphthalat), DIDP (di-isodecylphthalat) ikke tilladt i produktet.

Vurdering og verifikation: Ansøgeren skal tilvejebringe en erklæring om ingen brug. Højst 0,1 % af mængden af massens phthalater må være til stede som urenheder i gulvbelægninger af tekstil, som defineret i Europa-Parlamentets og Rådets direktiv 2005/84/EF (5).

2.1. Kemikalier anvendt som hjælpekemikalier til behandling af tekstilfibre

Alkylphenolethoxylater (APEO), lineære alkylbenzensulfonater (LAS), bis(hydrogeneret talgalkyl)dimethylammoniumchlorid (DTDMAC), distearyldimethylammoniumchlorid (DSDMAC), di(hærdet talg)dimethylammoniumchlorid (DHTDMAC), ethylendiamintetraacetat (EDTA) og diethylentriaminpentaacetat (DTPA) må ikke anvendes og må ikke indgå som en bestanddel af de anvendte præparater eller blandinger.

Vurdering og verifikation: Ansøgeren skal tilvejebringe en erklæring om, at de ikke anvendes.

2.2. Farvestoffer og pigmenter

Azofarvestoffer

Der må ikke benyttes azofarvestoffer, der kan spaltes til nogen af følgende aromatiske aminer:

4-aminodiphenyl (92-67-1)

Benzidin (92-87-5)

4-chlor-o-toluidin (95-69-2)

2-naphthylamin (91-59-8)

o-amino-azotoluen (97-56-3)

2-amino-4-nitrotoluen (99-55-8)

p-chloranilin (106-47-8)

2,4-diaminoanisol (615-05-4)

4,4'-diaminodiphenylmethan (101-77-9)

3,3'-dichlorbenzidin (91-94-1)

3,3'-dimethoxybenzidin (119-90-4)

3,3'-dimethylbenzidin (119-93-7)

3,3'-dimethyl-4,4'-diaminodiphenylmethan (838-88-0)

p-cresidin (120-71-8)

4,4'-oxydianilin (101-80-4)

4,4'-thiodianilin (139-65-1)

o-toluidin (95-53-4)

2,4-diaminotoluen (95-80-7)

2,4,5-trimethylanilin (137-17-7)

4-aminoazobenzen (60-09-3)

o-anisidin (90-04-0)

2,4-xylidin

2,6-xylidin

Vurdering og verifikation: Ansøgeren skal tilvejebringe en erklæring om, at disse farvestoffer ikke anvendes. Hvis denne erklæring skal verificeres, anvendes følgende standard = EN 14362-1 og 2. (Bemærkning: Der er risiko for falsk positive resultater for 4-aminoazobenzen, og derfor anbefales bekræftelse).

Kræftfremkaldende, mutagene eller reproduktionstoksiske farvestoffer

a) Følgende farvestoffer må ikke anvendes: C.I. Basic Red 9 C.I. Disperse Blue 1 C.I. Acid Red 26 C.I. Basic Violet 14 C.I. Disperse Orange 11 C.I. Direct Black 38 C.I. Direct Blue 6 C.I. Direct Red 28 C.I. Disperse Yellow 3 Vurdering og verifikation: Ansøgeren skal tilvejebringe en erklæring om, at sådanne farvestoffer ikke anvendes.

b) Der er forbud mod alle farvestoffer eller -blandinger, der indeholder mere end 0,1 vægtprocent stoffer, som har fået eller kan få tildelt en eller flere af følgende risikosætninger: R40 (Mulighed for kræftfremkaldende effekt) R45 (Kan fremkalde kræft) R46 (Kan forårsage arvelige genetiske skader) R49 (Kan fremkalde kræft ved indånding) R60 (Kan skade forplantningsevnen) R61 (Kan skade barnet under graviditeten) R62 (Mulighed for skade på forplantningsevnen) R63 (Mulighed for skade på barnet under graviditeten) R68 (Mulighed for varig skade på helbred) Disse risikosætninger er fastsat i direktiv 67/548/EØF. Som alternativ kan klassificeringen ske i henhold til forordning (EF) nr. 1272/2008. I så fald må råmaterialerne ikke tilsættes stoffer eller præparater, som på ansøgningstidspunktet er tildelt eller kan tildeles en eller flere af følgende faresætninger: H351, H350, H340, H350i, H360F, H360D, H361f, H361d, H360FD, H361fd, H360Fd, H360Df og H341. Vurdering og verifikation: Ansøgeren skal tilvejebringe en erklæring om, at sådanne farvestoffer ikke anvendes.

Potentielt sensibiliserende farvestoffer

Følgende farvestoffer må ikke anvendes:

C.I. Disperse Blue 3 C.I. 61 505

C.I. Disperse Blue 7 C.I. 62 500

C.I. Disperse Blue 26 C.I. 63 305

C.I. Disperse Blue 35

C.I. Disperse Blue 102

C.I. Disperse Blue 106

C.I. Disperse Blue 124

C.I. Disperse Brown 1

C.I. Disperse Orange 1 C.I. 11 080

C.I. Disperse Orange 3 C.I. 11 005

C.I. Disperse Orange 37

C.I. Disperse Orange 76

(tidligere benævnt Orange 37)

C.I. Disperse Red 1 C.I. 11 110

C.I. Disperse Red 11 C.I. 62 015

C.I. Disperse Red 17 C.I. 11 210

C.I. Disperse Yellow 1 C.I. 10 345

C.I. Disperse Yellow 9 C.I. 10 375

C.I. Disperse Yellow 39

C.I. Disperse Yellow 49

Vurdering og verifikation: Ansøgeren skal tilvejebringe en erklæring om, at disse farvestoffer ikke anvendes.

Tungmetaller

Farvestoffer og pigmenter, der indeholder bly (Pb), cadmium (Cd), kviksølv (Hg) eller chrom (chrom i alt) eller Cr(VI) som ingredienser i farvekomponenten, må ikke anvendes til at farve materialerne.

Grænseværdien for den samlede mængde tungmetaller i et monteret tæppe er 100 mg/kg.

Vurdering og verifikation: Ansøgeren skal tilvejebringe en erklæring om, at disse farvestoffer ikke anvendes, samt dokumentation, der viser, at den fastsatte grænse ikke er overskredet.

Hvis de anvendte produkter er GUT-mærkede, opfylder de dette krav, og relevant dokumentation skal tilvejebringes.

2.3. Vand-emissioner

Uld — COD

COD i spildevand fra uldvask, som udledes til kloaksystemet, må ikke overstige 60 g pr. kg uvasket uld, og spildevandet skal renses uden for anlægget, så COD-indholdet mindskes yderligere med mindst 75 % udtrykt som et årligt gennemsnit.

Spildevand fra uldvask, som renses i anlægget og udledes til overfladevand, må ikke indeholde mere end 45 g COD pr. kg uvasket uld. Spildevand, der udledes til overfladevand, skal have en pH-værdi mellem 6 og 9 (medmindre recipientens pH-værdi ligger uden for dette interval), og temperaturen skal være under 40 °C (medmindre recipientens temperatur ligger over denne værdi). Uldvaskeanlægget skal beskrive i detaljer, hvordan spildevand fra uldvask behandles, og løbende overvåge COD-niveauet.

Vurdering og verifikation: Ansøgeren skal tilvejebringe relevante data og testrapporter vedrørende dette kriterium på baggrund af følgende testmetode: ISO 6060.

Udledning af spildevand fra vådbehandling

a) Spildevand fra vådbehandlingsanlæg (undtagen uldvaskeanlæg), som udledes efter rensning (uanset om rensningen foregår på eller uden for anlægget), skal indeholde mindre end 20 g COD pr. kg udtrykt som årsgennemsnit. Vurdering og verifikation: Ansøgeren skal tilvejebringe udførlig dokumentation og testrapporter på grundlag af ISO 6060, der viser overensstemmelse med dette kriterium, samt en overensstemmelseserklæring.

b) Renses spildevandet på anlægget og udledes det direkte i vand, skal det desuden have en pH-værdi mellem 6 og 9 (medmindre recipientens pH-værdi ligger uden for dette interval), og temperaturen skal være under 40 °C (medmindre recipientens temperatur ligger over denne værdi). Vurdering og verifikation: Ansøgeren skal tilvejebringe dokumentation og testrapporter, der viser overensstemmelse med dette kriterium, samt en overensstemmelseserklæring. Hvis de anvendte produkter har fået tildelt EU's miljømærke for tekstilprodukter, opfylder de disse krav og relevant dokumentation skal tilvejebringes.

Detergenter, blødgøringsmidler og kompleksdannere

Ved hvert vådbehandlingsanlæg skal mindst 95 vægtprocent af de anvendte detergenter, mindst 95 vægtprocent af de anvendte blødgøringsmidler og mindst 95 vægtprocent af de anvendte kompleksdannere være tilstrækkeligt bionedbrydelige eller kunne fjernes i spildevandsrensningsanlæg. Ved hvert vådbehandlingsanlæg skal de anvendte detergenter (som indeholder overfladeaktive stoffer) opfylde følgende kriterier: De overfladeaktive stoffer skal opfylde kriterierne i forbindelse med fuldstændigt aerobt bionedbrydelige stoffer. Mindst 95 % vægtprocent stoffer skal enten være tilstrækkeligt nedbrydelige eller eliminerbare i spildevandsrensningsanlæg.

Vurdering og verifikation:»Tilstrækkeligt bionedbrydelig« betyder:

— at det viser en nedbrydningsprocent på mindst 70 % i løbet af 28 dage, når det testes ved hjælp af en af testmetoderne OECD 301 A, OECD 301 E, ISO 7827, OECD 302 A, ISO 9887, OECD 302 B eller ISO 9888, eller

— at det viser en nedbrydningsprocent på mindst 60 % i løbet af 28 dage, når det testes med en af testmetoderne OECD 301 B, ISO 9439, OECD 301 C, OECD 302 C, OECD 301 D, ISO 10707, OECD 301 F, ISO 9408, ISO 10708 eller ISO 14593, eller

— at det viser en nedbrydningsprocent på mindst 80 % i løbet af 28 dage, når det testes med en af testmetoderne OECD 303 eller ISO 11733, eller

— at der påvises tilsvarende nedbrydningsprocenter for stoffer, på hvilke disse testmetoder ikke kan anvendes.

Ansøgeren skal tilvejebringe relevant dokumentation, sikkerhedsdatablade, testrapporter og/eller erklæringer med angivelse af testmetoder og -resultater som anført ovenfor, og overensstemmelsen med dette kriterium skal vises for alle anvendte detergenter, blødgøringsmidler og kompleksdannere.

Metalkompleksfarvestoffer

a) Ved cellulosefarvning, hvor metalkompleksfarvestoffer indgår som en del af farvningsrecepten, må mindre end 20 % af hvert af de anvendte metalkompleksfarvestoffer (procesinput) udledes til spildevandsrensning (uanset om det renses på eller uden for anlægget). Ved alle øvrige farvningsprocesser, hvor metalkompleksfarvestoffer indgår som en del af farvningsrecepten, må højst 7 % af hvert af de anvendte metalkompleksfarvestoffer (procesinput) udledes til spildevandsrensning (uanset om det renses på eller uden for anlægget).

b) Udledningen til vand efter behandling må ikke overstige: Cu 75 mg/kg (fibre, garn eller metervare); Cr 50 mg/kg; Ni 75 mg/kg.

Vurdering og verifikation: Ansøgeren skal tilvejebringe enten en erklæring om, at metalkompleksfarvestoffer ikke benyttes, eller dokumentation og testrapport, på baggrund af følgende testmetoder: ISO 8288 for Cu, Ni; EN 1233 for Cr.

2.4. Energiforbrug

Energiforbruget skal udregnes som den procesenergi, der anvendes til fremstilling af gulvbelægningen.

Procesenergi, udregnet som anført i det tekniske tillæg, skal overstige følgende værdier (P = pointtal):

Produktfamilie Grænseværdi (P) Syntetiske tæpper 8

Vurdering og verifikation: Ansøgeren skal beregne energiforbruget i forbindelse med fremstillingsprocessen i henhold til anvisningerne i det tekniske tillæg. Ansøgeren skal tilvejebringer de opnåede resultater og dokumentation herfor.

3. ANVENDELSESFASE

3.1. Udslip af farlige stoffer

Følgende emissionsværdier må ikke overskrides:

Stof Grænse (efter 3 dage) Organiske forbindelser i alt C6-C16 (TVOC) 0,25 mg/m3 luft Organiske forbindelser i alt > C16-C22 (TSVOC) 0,03 mg/m3 luft VOC uden LCI (6) i alt 0,05 mg/m3 luft

Vurdering og verifikation: Ansøgeren skal forelægge et testcertifikat i henhold til emissionstest prEN 15052 eller DIN ISO 16000-9.

4. BRUGSEGNETHED

Produktet skal være brugsegnet. Dokumentationen herfor kan bestå i resultater fremkommet ved brug af passende ISO- eller CEN-prøvningsmetoder eller ækvivalente nationale metoder.

Vurdering og verifikation: Der afgives detaljerede oplysninger om prøvningsprocedurer og -resultater samt en erklæring om, at produktet er brugsegnet på grundlag af al øvrig information om slutbrugerens bedste anvendelse af produktet. I henhold til Rådets direktiv 89/106/EØF (7) anses en vare for at være egnet, hvis den opfylder kravene i en harmoniseret standard, en europæisk teknisk godkendelse eller en ikke-harmoniseret teknisk specifikation, der er anerkendt på fællesskabsniveau. CE-overensstemmelsesmærkning af byggevarer giver producenterne en let kendelig attestering af overensstemmelsen og kan anses for tilstrækkelig i denne sammenhæng. Yderligere kan CEN/TS 14472-2 anvendes til at påvise, at dette kriterium er opfyldt.

5. FORBRUGEROPLYSNINGER

Produktet skal leveres med relevant forbrugeroplysning, som giver passende vejledning af generel og teknisk art i produktets korrekte brug samt dets vedligeholdelse. Produktet skal være forsynet med følgende angivelser enten på emballagen eller på den dokumentation, som ledsager produktet:

a) oplysning om, at produktet er tildelt EU's miljømærke, en kort, men præcis forklaring af, hvad dette betyder, samt de almindelige oplysninger, som gives i logoets rubrik 2

b) anbefalinger for anvendelse og vedligeholdelse af produktet. I disse oplysninger skal alle relevante anvisninger være fremhævet, navnlig vedrørende vedligeholdelse og anvendelse af produkter. Oplysningerne skal i givet fald omfatte produktets anvendelse under vanskelige klimatiske eller andre forhold, f.eks. dets frostbestandighed/fugtoptagelse, smudsafvisende evne, bestandighed mod kemiske stoffer, nødvendig forberedelse af den underliggende overflade, rengøringsanvisninger og anbefalede typer rengøringsmidler og intervaller for rengøring. Der bør om muligt også gives oplysninger om produktets potentielle holdbarhed i teknisk henseende, enten som gennemsnit eller som et interval

c) angivelse af den vej, ad hvilken recirkulation eller bortskaffelse finder sted (redegørelsen herfor skal informere forbrugeren om sådanne produkters mulige gode præstationer)

d) information om EU's miljømærke og de tilhørende produktgrupper, indeholdende følgende tekst (eller tilsvarende): »Yderligere oplysninger findes på EU-miljømærkets websted: http://www.ecolabel.eu«.

Vurdering og verifikation: Ansøgeren forelægger en prøve af emballagen og/eller de vedlagte tekster, dette også i overensstemmelse med ISO 6347: Gulvbelægninger af tekstil — Forbrugeroplysninger.

6. OPLYSNINGER PÅ MILJØMÆRKET

Miljømærkets boks 2 skal indeholde følgende tekst:

— restriktioner for farlige og giftige stoffer

— energibesparende fremstillingsproces

— begrænset forureningsemission til vand

— færre sundhedsmæssige risici i de umiddelbare omgivelser

(1) EFT 196 af 16.8.1967, s. 1.

(2) EFT L 200 af 30.7.1999, s. 1.

(3) EUT L 353 af 31.12.2008, s. 1.

(4) Ved VOC forstås organiske forbindelser med et damptryk på 0,01 kPa eller derover ved 293,15 K eller en tilsvarende flygtighed under anvendelsesbetingelserne.

(5) EUT L 344 af 27.12.2005, s. 40.

6

LCI= Laveste koncentration af interesse.

(7) EFT L 40 af 11.2.1989, s. 12.